- Hindi News
- National
- मेरठ में ज्वैलर्स पर डाका और महिला की हत्या करने के बाद अजमेर आए थे लुटेरे
मेरठ में ज्वैलर्स पर डाका और महिला की हत्या करने के बाद अजमेर आए थे लुटेरे
गाजियाबाद में फंसे शातिर अपराधियों ने उगली वारदात
क्राइमरिपोर्टर | अजमेर
गेगलटोल नाके के निकट 25 फरवरी की रात ट्रेलर ड्राइवर को दबोच कर उसके हाथ-पैर बांध कर नारेली के निकट फेंकने और ट्रेलर लूट कर ले जाने वाले हाइवे लुटेरों ने अलवर गेट थाना पुलिस की तफ्तीश में डकैती और हत्या की सनसनी खेज वारदात का खुलासा किया है। थाना प्रभारी हरिपाल सिंह के मुताबिक आरोपियों को कड़ी सुरक्षा के बीच शुक्रवार को अजमेर लाया गया है। आरोपी अंतरराज्यीय हाइवे लूट गिरोह के शातिर हैं। वारदात के चौबीस घंटे के भीतर अलवर गेट थाना पुलिस ने हाइवे लूट गिरोह को पकड़ने में कामयाबी हासिल की थी। पकड़े गए आरोपियों में गैंग का सरगना मेरठ निवासी गुड्डू उर्फ परवेश भी शामिल है। आरोपियों के खिलाफ दिल्ली, यूपी, राजस्थान और अन्य प्रदेशों में कई मुकदमे दर्ज हैं।
हाइवे पर ट्रेलर लूटने वाले चार लुटेरों को पुलिस ने गिरफ्तार कर लिया बरामद ट्रेलर।
पुलिस के अनुसार आरोपियों ने दिल्ली, यूपी, राजस्थान और मध्यप्रदेश में हाईवे पर लूट की कई वारदात कबूल की हैं। गिरोह का सरगना गूड्डू था। आरोपियों ने कबूल किया कि 17 फरवरी को बागपत में ज्वैलर्स की दुकान पर फायरिंग कर डकैती की वारदात की थी। उन्होंने 21 फरवरी को मेरठ में महिला की हत्या कर लूट की वारदात की थी। दोनों वारदात के बाद यह लोग अजमेर आए थे। 25 फरवरी की रात गेगल टोल नाके के पास ट्रेलर चालक पर हमला कर लूट की वारदात की थी। अलवर गेट थाना पुलिस की सजगता से गैंग पकड़ में आई। थाना प्रभारी हरिपाल सिंह के अनुसार आदर्शनगर, गेगल, मांगलियावास और ब्यावर में हाइवे पर ड्राइवरों से लूट की वारदात के बारे में पुलिस जानकारी जुटा रही है।
मामला एक नजर : थानाप्रभारी ने बताया कि 26 फरवरी को तड़के चार बजे बाइपास पर ड्राइवर हरिप्रसाद जख्मी हालत में मिला। वह 25 फरवरी की रात 11 बजे वह गेगल टोल नाका क्रॉस कर रुका था। वापस ट्रोले पर चढ़ने लगा तो युवक ने हमला कर दिया। तीन-चार हथियारबंद लोगों ने उसे दबोच लिया। उसे मारा और जान से मारने की धमकी देकर चुप कर दिया। सड़क किनारे खड्डे में उसे फैंक कर आरोपी ट्रोला लेकर जयपुर की तरफ भाग गए।
tgl_Latn sot_Latn hin_Deva hin_Deva bho_Deva bho_Deva hin_Deva hin_Deva hin_Deva hin_Deva